CELEX: 32003R2197
Language: et
Date: 2003-12-16 00:00:00
Title: Komisjoni määrus (EÜ) nr 2197/2003, 16. detsember 2003, millega Iirimaa, Itaalia, Kreeka, Luksemburgi ja Taani vahel jaotatakse turustusaastaks 2003/2004 garanteeritud riiklike kogustena 5000 tonni lühikest linakiudu ja kanepikiudu

Tähtis õiguslik teade

|

32003R2197

Euroopa Liidu Teataja L 328 , 17/12/2003 Lk 0019 - 0019

		Komisjoni määrus (EÜ) nr 2197/2003,16. detsember 2003,millega Iirimaa, Itaalia, Kreeka, Luksemburgi ja Taani vahel jaotatakse turustusaastaks 2003/2004 garanteeritud riiklike kogustena 5000 tonni lühikest linakiudu ja kanepikiuduEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 27. juuli 2000. aasta määrust (EÜ) nr 1673/2000 kiu tootmiseks kasvatatava lina ja kanepi turu ühise korralduse kohta, [1] eriti selle artiklit 9,ning arvestades järgmist:(1) Komisjoni määruse (EÜ) nr 245/2001 [2] (millega kehtestati määruse (EÜ) nr 1673/2000 üksikasjalikud rakenduseeskirjad) artikli 8 lõikega 1 nähakse ette, et määruse (EÜ) nr 1673/2000 artikli 3 lõike 2 punktis b sätestatud 5000 tonni lühikest linakiudu ja kanepikiudu tuleb jaotada garanteeritud riiklike kogustena enne jooksva turustusaasta 16. novembrit.(2) Itaalia ja Taani on sel eesmärgil saatnud komisjonile andmed ostu-müügilepingute, töötlemiskohustuste ja töötlemislepingutega hõlmatud alade ning lina- ja kanepivarte ning lina- ja kanepikiu hinnangulise saagi kohta.(3) Seevastu Iirimaal, Kreekas ja Luksemburgis ei toodeta turustusaastal 2003/2004 lina- ega kanepikiudu.(4) Saadud andmetest lähtuvate tootmishinnangute põhjal ei küüni asjaomase viie liikmesriigi kogutoodang neile eraldatud 5000 tonni suuruse üldkoguseni ning tuleks kehtestada allpool esitatud garanteeritud riiklikud kogused.(5) Käesoleva määrusega ettenähtud meetmed on kooskõlas looduslike kiudude turu korralduskomitee arvamusega,ON VASTU VÕTNUD KÄESOLEVA MÄÄRUSE:Artikkel 1Määruse (EÜ) nr 1673/2000 artikli 3 lõike 2 punktis b sätestatud garanteeritud riiklikud kogused jaotatakse turustusaastal 2003/2004 järgmiselt:- Taani: 7 tonni,- Kreeka: 0 tonni,- Iirimaa: 0 tonni,- Itaalia: 399 tonni,- Luksemburg: 0 tonni.Artikkel 2Käesolev määrus jõustub kolmandal päeval pärast selle avaldamist Euroopa Liidu Teatajas.Seda kohaldatakse alates 16. novembrist 2003.Käesolev määrus on tervikuna siduv ja vahetult kohaldatav kõikides liikmesriikides.Brüssel, 16. detsember 2003Komisjoni nimelkomisjoni liigeFranz Fischler[1] EÜT L 193, 29.7.2000, lk 16. Määrust on viimati muudetud määrusega (EÜ) nr 1782/2003 (ELT L 270, 21.10.2003, lk 1).[2] EÜT L 35, 6.2.2001, lk 18. Määrust on viimati muudetud määrusega (EÜ) nr 1401/2003 (ELT L 199, 7.8.2003, lk 3).--------------------------------------------------